GRADSKA RAZVOJNA AGENCIJA SLATINE
KLASA: 400-01/23-01/5

URBROJ: 2189-02-12/03-04-24-13

Slatina, 12. rujna 2024.

OBRAZLOŽENJE IZMJENA I DOPUNA FINANCIJSKOG PLANA ZA 2024. GODINU

1. OPĆI DIO

Izmjene i dopune Proračuna Grada Slatine sastoje se od općeg i posebnog dijela. Napominjemo kako ukupan iznos financijskog plana po izvoru Općih prihoda i primitaka nije mijenjan budući da su nastale izmjene unutar stavki proračuna. Iznos financijskog plana po izvoru Vlastitih prihoda od pruženih usluga je izmijenjen.

Budući da su nastale izmjene bruto osnovice i ostalih materijalnih prava djelatnika koji nisu bili poznati prilikom izrade Financijskog plana za 2024. godinu te je imenovan ravnatelj Gradske razvojne agencije Slatine, za neometano obavljanje djelatnosti Gradske razvojne agencije Slatine potrebne su izmjene po izvoru Općih prihoda. Navedene izmjene odnose se na troškove vezane uz ostale rashode za zaposlene – naknada za topli obrok te na troškove vezane uz uredsku opremu i namještaj. Po izvoru Vlastitih prihoda od pruženih usluga potrebne su izmjene koje se odnose na troškove vezane uz ostale rashode za zaposlene, nagrade i regres. Izmjene su potrebne i na stavkama naknada za uspješnost u radu, službena putovanja, stručno usavršavanje zaposlenika, usluge telefona, pošte i prijevoza – usluge telefona, usluge promidžbe i informiranja – promidžbeni materijal, računalne usluge te ostalim nespomenutim rashodima poslovanja.

Akumulirani višak iz prethodnih godina koristit će se za redovno poslovanje. Ukupni akumulirani višak prethodnih godina iznosi 69.390,09 €.

1. POSEBNI DIO

Slijedom obavljanja redovne djelatnosti nastale su određene promjene u poslovanju koje se odnose na povećanje odnosno smanjenje troškova po pojedinoj poziciji:

Izvor 1.1. Opći prihodi i primici

1. Ostali rashodi za zaposlene Topli obrok – navedeni trošak planira se pokriti preraspodjelom sredstava s pozicije Plaće za redovan rad. Navedeni trošak nastao je zbog izmjena ostalih materijalnih prava djelatnika te povećanja broja zaposlenih u GRAS-u i imenovanja ravnatelja.
2. Uredska oprema i namještaj - navedena aktivnost odnosi se na predviđene više troškove opremanja GRAS-a uredskom opremom i namještajem koji su neophodni za obavljanje redovne djelatnosti Gradske razvojne agencije Slatine te se planira pokriti preraspodjelom sredstava s pozicija Doprinosi za zdravstveno osiguranje i Naknade za prijevoz, za rad na terenu i odvojeni život.

Izvor 3.1. Vlastiti prihodi od pruženih usluga

Ostale promjene visine troškova financirane iz vlastitih prihoda usklađene su sa dosadašnjom dinamikom ostvarenja istih i predviđanja u narednom razdoblju.

1. Ostali rashodi za zaposlene – navedeni trošak planira se pokriti iz akumuliranog viška iz prethodnih godina jer su predviđeni veći troškovi s pozicije.
2. Ostali rashodi za zaposlene – nagrade – navedeni trošak planira se pokriti iz akumuliranog viška iz prethodnih godina, a nastao je jer su nastale izmjene ostalih materijalnih prava djelatnika.
3. Ostali rashodi za zaposlene – regres – navedeni trošak planira se pokriti iz akumuliranog viška iz prethodnih godina jer su nastale izmjene ostalih materijalnih prava djelatnika.
4. Naknada za uspješnost u radu - navedeni trošak planira se pokriti iz akumuliranog viška iz prethodnih godina jer su predviđeni veći troškovi s pozicije.
5. Službena putovanja - navedeni trošak planira se pokriti iz akumuliranog viška iz prethodnih godina jer su predviđeni veći troškovi s pozicije.
6. Stručno usavršavanje zaposlenika – navedeni trošak nastao je uslijed slanja djelatnika na edukacije i predviđeni su veći troškovi s pozicije te se planira pokriti iz akumuliranog viška iz prethodnih godina.
7. Usluge telefona, pošte i prijevoza – usluge telefona - navedeni trošak planira se pokriti iz akumuliranog viška iz prethodnih godina, a nastao je uslijed rješavanja tehničkih poteškoća s mrežnom uslugom neophodnom za obavljanje djelatnosti.
8. Usluge promidžbe i informiranja – promidžbeni materijal - navedeni trošak nastao je zbog pomoći u organizaciji Obrtničko – gospodarskog sajma u Slatini. Ovaj trošak nije bio planiran te se planira pokriti iz akumuliranog viška iz prethodnih godina kako bi imali dostatna sredstva za promidžbeni materijal GRAS-a.
9. Računalne usluge – navedeni trošak nastao je uslijed nabavke i montaže računala za ravnatelja koji nije bio planiran te se planira pokriti iz akumuliranog viška iz prethodnih godina.
10. Ostali nespomenuti rashodi poslovanja – navedeni trošak nastao je zbog pomoći u organizaciji Obrtničko – gospodarskog sajma u Slatini. Ovaj trošak nije bio planiran te se planira pokriti iz akumuliranog viška iz prethodnih godina.